b'\n_START_ARTICLE_\nNa\xc5\xa1 Tito\n_START_PARAGRAPH_\nNa\xc5\xa1 Tito je bil iz kamnov narejen napis na hribu Sabotin nad Novo Gorico. Nastal je leta 1978 v \xc4\x8dast komunisti\xc4\x8dnemu diktatorju Josipu Brozu Titu. \xc4\x8crke so bile visoke 25 metrov, napis pa je bil dolg 100 m.\n_START_SECTION_\nPreoblikovanja\n_START_PARAGRAPH_\nLeta 2004 so ga neznanci spremenili v napis SLO. V marcu 2005 so napis SLO spet spremenil nazaj v Na\xc5\xa1 Tito, nekaj dni kasneje pa so ga spremenili v Na\xc5\xa1 Fido. Napis so \xc5\xbee naslednji dan spremenili nazaj v Na\xc5\xa1 Tito. Od pomladi 2006 so se vojne z napisi nadaljevale, neznanci so namre\xc4\x8d spremenili napis v Na\xc5\xa1 Tigr, kasneje zopet v Na\xc5\xa1 Tito. Parcelo na Sabotinu, kjer je stal trenutno razdejani napis, je kupil slovenski politik Ivo Hvalica, pobudnik za odstranitev napisa. Kot lastnik parcele se je odlo\xc4\x8dil, da ga na njej ne \xc5\xbeeli imeti. Ker naj bi bila v njegovi lasti oz. najemu le parcela z delom napisa "NA\xc5\xa0", je preostanek z napisom "TITO" ostal. _NEWLINE_V no\xc4\x8di na 2. marec 2013 je skupina aktivistov Vseslovenske ljudske vstaje (VLV) napis preoblikovala v \xc2\xbbVSTAJA\xc2\xab. Pri no\xc4\x8dni akciji je sodelovali ve\xc4\x8d kot 40 vstajnikov iz razli\xc4\x8dnih koncev Slovenije. Dva dni kasneje, v no\xc4\x8di na 4. marec, je skupina 26 aktivistov novi napis \xc5\xa1e prebarvala z apnom. V juliju 2015 je bil napis spremenjen v\xc2\xa0\xc2\xbbTHC\xc2\xab.'